Током Другог светског рата Катарина Богдановић је била ухапшена под оптужбом да је комунисткиња. У "Ратном дневнику", који је водила за време Другог светског рата, оставила је обимом мало, али веома упечатљиво и проницљиво сведочанство о немачком освајању Југославије, о неспремности и неопремљености југословенске војске у првим недељама рата, о тешким условима за живот, немаштини и глади, о стрељању ђака, о свом хапшењу, али и о колаборацији са немачким властима Димитрија Љотића и њему оданих, о потказивањима и издаји, савезничком бомбардовању Крагујевца 1944.